Gierigheid is nie net beperk tot korrupte politici nie. Dit is ’n algemene probleem in Suid-Afrika, skryf Rian van Heerden.
Wel, want ek ken baie min mense wat nie gierig is nie. As jy gierigheid wil sien, hoef jy maar net by enige winkel in te loer waar Lotto-kaartjies verkoop word wanneer die boerpot lekker groot is. Wag gaan jy wag in daardie rye.
Wat is ambisie dan? Dis die intense begeerte om iets te bereik. Dis dus relatief eenvoudig As jy aspireer om ’n entstof teen HIV te ontdek is dit natuurlik heeltemal aanvaarbaar. As dit is om ’n biljoenêr te word, lei jy aan ’n intense vorm van gierigheid.
Moenie dink dat ’n gierige persoon en ’n korrupte staatsamptenaar veel van mekaar verskil nie. Julle albei is agter dieselfde pot goud aan en ek kan jou waarborg dat ’n gierige persoon sal doen wat hy/sy moet om daar uit te kom. Al moet jy iemand beduiwel in die proses.
Slim beleggings was dit natuurlik nie. Gierigheid beslis. Nog ’n voorbeeld is natuurlik bitcoin. Soos ’n vriend dit die ander dag vir my uitwys: “So, jy vat geld wat bestaan en ruil dit vir wat nie bestaan nie? Dis mos onnosel of hoe?”
Mense sien lelik hul agterente met daai konsep. Dis nie ’n belegging nie, al vertel wie jou wat op die gholfbaan.
Moet ook nooit dink dat jy ooit tevrede sal wees met wat jy het as jy eers ambisie met gierigheid verwar nie. Jy sal selfs nie tevrede wees met R10 miljoen nie. Hierna sal jy probeer mik vir R100 miljoen. Vra maar die ouens van Steinhoff.
Wel, eerstens, as jou hooffokus is om hierdie wêreld agter te laat as ’n effens beter plek as toe jy hier aangekom het, sal die geld en sukses in elk geval volg.
Probeer eerder iemand anders help as net jouself. En moenie probeer wegkruip agter die verskoning dat jy vir jou gesin ’n gemaklike lewe probeer bewerkstellig nie. ’n Gesin kan ook gemaklik bly in ’n drieslaapkamerhuis in Elardus Park.